શીર્ષક: દિલ્હી હિંસા : જ્યારે હુલ્લડમાં ખેદાનમેદાન થયેલા ઘરને બદલે હૉસ્પિટલમાં લગ્ન લેવાયાં\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પોલીસે રુખસારના પરિવારને હુલ્લડગ્રસ્ત વિસ્તારમાંથી 26 ફેબ્રુઆરીએ બહાર કાઢ્યો હતો. 

શિવવિહારમાંના ગોવિંદવિહાર ખાતે આવેલું તેમનું ઘર અહીંથી બહુ દૂર નથી. તેમનો કુતરો મોતી તેમના બંધ ઘરના દરવાજા બહાર હજુ પણ પરિવારના પાછા ફરવાની રાહ જોઈ રહ્યો છે. 

તેમના હિંદુ પાડોશી બંધ પડેલા ઘરને સાચવી રહ્યા છે અને મોતીને ખાવાનું પણ આપી રહ્યા છે. 

તેમના એક પાડોશીએ બીબીસીને કહ્યું હતું, "અત્યારે એ લોકો બીજી બાજુ છે અને તેમને અહીં પાછા આવવામાં સમય લાગશે. અમે એ પરિવારને આશરો આપ્યો ત્યારે અમને પણ ધમકી આપવામાં આવી હતી. હું તેના સુખદ ભવિષ્યની કામના કરું છું."

અલ હિંદ હૉસ્પિટલના પહેલા માળે બેઠેલા વરરાજા પોતાના જીવનની કડીઓને જોડવાના પ્રયાસ કરી રહ્યા છે. તેઓ 20 વર્ષની રુખસારની પહેલી પસંદ ન હતા. પહેલી માર્ચે તેમની શાદીનો નિર્ણય લેવાયો હતો અને ત્રીજી માર્ચે તેમના નિકાહ થઈ ગયા હતા, પણ અસાધારણ સમયમાં અસાધારણ ઘટનાઓ જ બનતી હોય છે.

ગુરુવારે સાંજે અચાનક વાદળ ઘેરાયાં અને વરસાદ પડ્યો હતો. કહેવાય છે કે આવો જોરદાર કમોસમી વરસાદ થાય ત્યારે ક્યાંક વાઘ અને બકરીનાં લગ્ન થતાં હોય છે. ક્યારેક આપણને પણ આવી વાર્તાઓમાં વિશ્વાસ હતો. 

પોતાના લગ્નના દિવસે રુખસારે લાલ રંગનો શરારા ડ્રેસ પહેર્યો હતો, લગ્ન માટે ખરીદેલો ગુલાબી રંગનો શરારા નહીં. લાલ શરારા રુખસારને હૉસ્પિટલના ડૉક્ટરે આપ્યો હતો. 

24 ફેબ્રુઆરીએ નારાબાજી કરી રહેલા ધાર્મિક ઉન્માદી ટોળાએ તેમના ઘરના દરવાજે ટકોરા માર્યા ત્યારે પરિવાર ત્યાંથી જીવ બચાવવા નાસી છૂટ્યો હતો. રુખસારને દહેજમાં આપવા માટેનો સામાન પણ ઘરમાં રહી ગયો હતો. પાડોશીઓએ તેમને આશરો આપ્યો અને પછી પોલીસે તેમને સહીસલામત મુસ્તફાબાદ પહોંચાડ્યાં હતાં. 

પહેલાં નક્કી થયેલાં લગ્ન તૂટ્યાં

વરરાજા બનેલા ફિરોઝે આસમાની રંગનો થ્રી પીસ સૂટ પહેર્યો હતો. કાળા રંગના શર્ટ પર કાળી ટાઈ સુંદર લાગતી હતી. 23 વર્ષના ફિરોઝ લગ્નની અનુભૂતિને પામી શકે એમ નહોતા, કારણ કે બધું ઝડપભેર થયું હતું. 

નિકાહ પછી ફિરોઝ અને રુખસાર હૉસ્પિટલના હૉલમાં એકસાથે ઉભાં રહ્યાં ત્યારે લોકોએ તેમની તસવીરો લીધી હતી. 

એક મહિલા કહેતી હતી, "બન્ને બહુ સરસ લાગે છે. એકમેકને પારાવાર પ્રેમ કરશે."

એ મહિલા આ લગ્ન જોવા આવ્યાં હતાં. તેમને ઘણા દિવસો પછી આ પહેલા સારા સમાચાર મળ્યા હતા. 

રુખસાર હવે ફિરોઝનાં દુલ્હન છે, પણ તેના લગ્નના કાર્ડ પર કોઈ બીજા દુલ્હાનું નામ હતું. એ દુલ્હા સાથે રુખસારનાં લગ્ન ત્રીજી...